CELEX: 32008R1012
Language: sk
Date: 2008-10-14 00:00:00
Title: Nariadenie Komisie (ES) č. 1012/2008, zo 14. októbra 2008 , ktorým sa ustanovuje zákaz výlovu tresky škvrnitej v podoblastiach 25–32 Baltského mora (vody ES) plavidlami plaviacimi sa pod vlajkou Poľska

17.10.2008   
            
            
               SK
            
            
               Úradný vestník Európskej únie
            
            
               L 276/23
            
         
      NARIADENIE KOMISIE (ES) č. 1012/2008,
   zo 14. októbra 2008,
   ktorým sa ustanovuje zákaz výlovu tresky škvrnitej v podoblastiach 25–32 Baltského mora (vody ES) plavidlami plaviacimi sa pod vlajkou Poľska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               Nariadením Rady (ES) č. 1404/2007 z 26. novembra 2007, ktorým sa na rok 2008 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné v Baltskom mori, stanovuje kvóty na rok 2008 (3).
            
         
               (2)
            
            
               Podľa informácií, ktoré Komisia dostala, sa lovom zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v tejto prílohe alebo plavidlami zaregistrovanými v tomto členskom štáte, vyčerpala kvóta stanovená na rok 2008.
            
         
               (3)
            
            
               Je preto nevyhnutné zakázať lov z tejto zásoby, ako aj ponechávanie úlovkov z nej na palube, prekládku a vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená na rok 2008 členskému štátu uvedenému v prílohe k tomuto nariadeniu zo zásoby uvedenej v tejto prílohe sa považuje za vyčerpanú od dátumu uvedeného v tejto prílohe.
   Článok 2
   Zákazy
   Lov zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v tejto prílohe alebo plavidlami zaregistrovanými v tomto členskom štáte sa týmto plavidlám zakazuje od dátumu uvedeného v tejto prílohe. Po tomto dátume sa zakazuje uvedené úlovky ulovené týmito plavidlami z uvedenej zásoby ponechávať na palube, prekladať alebo vykladať.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2008
      
         
            Za Komisiu
         
         Fokion FOTIADIS
         
         
            generálny riaditeľ pre námorné záležitosti a rybné hospodárstvo
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1.
   
      (3)  Ú. v. EÚ L 312, 30.11.2007, s. 1.
   
      PRÍLOHA
      
                  č.
               
               
                  01/BAL
               
            
                  Členský štát
               
               
                  POL
               
            
                  Zásoba
               
               
                  COD/3DX32.
               
            
                  Druh
               
               
                  Treska škvrnitá (Gadus morhua)
               
            
                  Zóna
               
               
                  vody ES podoblastí 25–32
               
            
                  Dátum
               
               
                  26.9.2008